CELEX: 62011TA0496
Language: lv
Date: 2015-03-04 00:00:00
Title: Lieta T-496/11: Vispārējās tiesas 2015. gada 4. marta spriedums – Apvienotā Karaliste/ECB Ekonomikas un monetārā politika — ECB — Prasība atcelt tiesību aktu — Eurosistēmas pārraudzības politikas pamatprincipi — Apstrīdams tiesību akts — Pieņemamība — Maksājumu un vērtspapīru norēķinu sistēmu pārraudzība — Prasības par atrašanos kādā Eurosistēmas dalībvalstī piemērošana centrālā darījumu partnera tīrvērtes sistēmām — ECB pilnvaras

20.4.2015   
            
            
               LV
            
            
               Eiropas Savienības Oficiālais Vēstnesis
            
            
               C 127/18
            
         Vispārējās tiesas 2015. gada 4. marta spriedums – Apvienotā Karaliste/ECB
   (Lieta T-496/11) (1)
   
   (Ekonomikas un monetārā politika - ECB - Prasība atcelt tiesību aktu - Eurosistēmas pārraudzības politikas pamatprincipi - Apstrīdams tiesību akts - Pieņemamība - Maksājumu un vērtspapīru norēķinu sistēmu pārraudzība - Prasības par atrašanos kādā Eurosistēmas dalībvalstī piemērošana centrālā darījumu partnera tīrvērtes sistēmām - ECB pilnvaras)
   (2015/C 127/24)
   Tiesvedības valoda – angļu
   
      Lietas dalībnieki
   
   
      Prasītāja: Lielbritānijas un Ziemeļīrijas Apvienotā Karaliste (pārstāvji – sākotnēji S. Ossowski, S. Behzadi-Spencer un E. Jenkinson, vēlāk – S. Bezhadi-Spencer un E. Jenkinson un beigās – V. Kaye, pārstāvji, kuriem palīdz K. Beal, QC, un P. Saini, QC)
   
      Atbildētāja: Eiropas Centrālā banka (pārstāvji – sākotnēji A. Sáinz de Vicuña Barroso un K. Laurinavičius, vēlāk – A. Sáinz de Vicuña Barroso un P. Papapaschalis un beigās – M. Papapaschalis un P. Senkovic, pārstāvji, kuriem palīdz R. Subiotto, QC, F.-C. Laprévote, advokāts, un P. Stuart, barrister)
   
      Persona, kas iestājusies lietā prasītājas prasījumu atbalstam: Zviedrijas Karaliste (pārstāves – A. Falk, C. Meyer-Seitz, C. Stege, S. Johannesson, U. Persson un H. Karlsson)
   
      Personas, kas iestājušās lietā atbildētājas prasījumu atbalstam: Spānijas Karaliste (pārstāvis – A. Rubio González, abogado del Estado); un Francijas Republika (pārstāvji – G. de Bergues, D. Colas un E. Ranaivoson)
   
      Priekšmets
   
   Prasība atcelt ECB 2011. gada 5. jūlijā publicētos Eurosistēmas pārraudzības politikas pamatprincipus, ciktāl tajos ir noteikta prasība par atrašanās vietu, kas piemērojama centrālajiem darījumu partneriem, kas veic uzņēmējdarbību Eurosistēmā neietilpstošās dalībvalstīs.
   
      Rezolutīvā daļa:
   
   
               1)
            
            
               atcelt Eiropas Centrālās bankas (ECB) 2011. gada 5. jūlijā publicētos Eurosistēmas pārraudzības politikas pamatprincipus, ciktāl tajos attiecībā uz centrālajiem darījumu partneriem, kuri veic vērtspapīru tīrvērtes darījumus, ir noteikta prasība par atrašanos kādā Eurosistēmas dalībvalstī;
            
         
               2)
            
            
               ECB sedz savus, kā arī atlīdzina Lielbritānijas un Ziemeļīrijas Apvienotās Karalistes tiesāšanās izdevumus;
            
         
               3)
            
            
               Spānijas Karaliste, Francijas Republika un Zviedrijas Karaliste sedz savus tiesāšanās izdevumus pašas.
            
         
      (1)  OV C 340, 19.11.2011.